SIMC625**ΔΗΜΟΤΙΚΟ ΣΧΟΛΕΙΟ ΑΓΙΟΥ ΓΕΩΡΓΙΟΥ**

**Αγίου Γεωργίου Κοντού 6045 Λάρνακα - Τηλ. 24638150 Fax: 24812145**

13 Σεπτεμβρίου 2021

Θέμα: Η νέα σχολική χρονιά

Αγαπητοί γονείς,

Με την ευκαιρία της έναρξης της νέας σχολικής χρονιάς οι δάσκαλοι και η διευθυντική ομάδα του σχολείου, σας απευθύνουμε εγκάρδιο χαιρετισμό αγάπης και σας ευχόμαστε υγεία και οικογενειακή ευτυχία.

Σας διαβεβαιώνουμε ότι θα καταβάλουμε κάθε δυνατή προσπάθεια για την επιτυχία των στόχων του σχολείου μας, για πρόοδο και προκοπή των παιδιών σας.

Είμαστε βέβαιοι ότι με τη δική σας βοήθεια και συμπαράσταση καθώς και με συλλογική προσπάθεια θα φέρουμε τα ποθητά αποτελέσματα.

Με την ευκαιρία θα θέλαμε να σας ενημερώσουμε για τα πιο κάτω θέματα:

1. Προσέλευση παιδιών:

* Τα παιδιά θα πρέπει να βρίσκονται στο σχολείο κάθε πρωί στις **7:30 π.μ** **και όχι αργότερα από τις 7:40 π.μ**. Καθυστερημένη άφιξη των παιδιών στην τάξη δημιουργεί πολλά προβλήματα τόσο στο ίδιο το παιδί, που καλείται να δικαιολογήσει την αργοπορία του, όσο και στους συμμαθητές του που αποσπώνται από το μάθημα.
* Η παρουσία των παιδιών στο σχολείο **πριν από τις 7:30 π.μ πρέπει να αποφεύγεται, γιατί δε θα υπάρχει άτομο που να φροντίζει για την ασφάλειά τους**.

**Σε περίπτωση που ένα παιδί φθάνει στο σχολείο τόσο πρωί, η προσωπική του ασφάλεια είναι ευθύνη του ιδίου και των γονιών του.**

* Αφού τα παιδιά εισέλθουν στο σχολικό χώρο , **θα πηγαίνουν μόνα τους στις** **τάξεις τους με την καθοδήγηση των παιδονόμων. Απαγορεύεται η είσοδος ενηλίκων μέσα στο σχολικό χώρο για λόγους ασφάλειας και υγείας.**

2. Αποχώρηση των παιδιών:

* Τα παιδιά μένουν στο σχολείο για όσο χρόνο προβλέπει το ωρολόγιο πρόγραμμα, δηλαδή μέχρι τις **1:05 μ.μ..** Όταν σχολάσουν η ευθύνη για την ασφάλειά τους ανήκει στους γονείς τους. Γι' αυτό παρακαλούμε να φροντίζετε για την ***έγκαιρη παραλαβή τους από το σχολείο.*** **Κατά την προσέλευση και παραλαβή των παιδιών σας δεν πρέπει να εισέρχεστε στο σχολικό χώρο και δεν πρέπει να σταθμεύετε στο χώρο** **στάθμευσης. Τέτοιες συνήθειες δημιουργούν προβλήματα ασφάλειας των παιδιών και έκθεσή τους σε κινδύνους**
* Αν κάποιο παιδί, για λόγους υγείας ή άλλους λόγους, πρέπει να αποχωρήσει προτού τελειώσουν τα μαθήματα, τότε **κάποιος από τους γονείς ή άλλο εξουσιοδοτημένο (συγγενικό) πρόσωπο πρέπει να παραλάβει το παιδί και να υπογράψει στο «Βιβλίο Αποχώρησης»**. Εάν η αποχώρηση είναι προγραμματισμένη, καλό είναι να ενημερώνετε το σχολείο έγκαιρα με γραπτό σημείωμα.

3. Απουσίες παιδιών:

* Σε περίπτωση που το παιδί σας θα απουσιάσει από το σχολείο για οποιονδήποτε λόγο **έχετε την υποχρέωση** **να ενημερώσετε από την προηγούμενη ή το πρωί της ημέρας της απουσίας**. Είναι αναγκαία αυτή η ρύθμιση για να αποτραπούν δυσάρεστες καταστάσεις, όπου μαθητές μπορεί να απουσιάζουν από το σχολείο εν αγνοία των γονέων τους.

4. Ευπρεπής εμφάνιση των παιδιών:

* Τα παιδιά να έχουν καθαρά και κομμένα τα νύχια τους και τα μαλλιά τους περιποιημένα. **Να αποφεύγονται οι υπερβολές, οι οποίες δε συνάδουν με τη μαθητική ιδιότητα, όπως τα πολύ μακριά μαλλιά στα αγόρια, το ιδιόρρυθμο κούρεμα ή βάψιμο.**

5. Ασφάλεια προσωπικών αντικειμένων

* Τα παιδιά δεν ενδείκνυται να φορούν στο σχολείο κοσμήματα και ρολόγια μεγάλης αξίας. **Τονίζεται ότι σε περίπτωση απώλειάς τους το σχολείο δε φέρει καμιά ευθύνη. Η μεταφορά στο σχολείο ρολογιών τύπου spartphone απαγορεύεται, με βάση τις οδηγίες του Υπουργείου Παιδείας.**

6. Μαθητική τσάντα

* Τα παιδιά θα πρέπει να συνηθίσουν να φέρνουν στο σχολείο μόνο τα απαραίτητα βιβλία και τετράδια της ημέρας και όχι να μεταφέρουν περιττό βάρος. Παρακαλούμε λοιπόν όπως τα βοηθήσετε να αποκτήσουν θετικές συνήθειες και να ελέγχετε συχνά τις τσάντες τους.

7. Γονείς στο σχολείο

Οι επισκέψεις σας στο σχολείο, για να ενημερωθείτε για την πρόοδο του παιδιού σας, κρίνονται απαραίτητες. Λόγω όμως των συνθηκών που υπάρχουν, για την προστασία όλων, δε θα γίνονται συναντήσεις στο σχολείο, αλλά θα υπάρχουν τηλεφωνικές επικοινωνίες. Σύντομα θα σας σταλεί το πρόγραμμα επισκέψεων, για να γνωρίζετε πότε θα μπορείτε να επικοινωνείτε τηλεφωνικά με τις δασκάλες των παιδιών σας.

Σε περίπτωση που υπάρχει άμεση ανάγκη μπορείτε να επικοινωνείτε τηλεφωνικώς με τη γραμματεία (**24638150)** και θα γίνεται διευθέτηση επικοινωνίας σας με τη δασκάλα του παιδιού σας ή με τον διευθυντή.

**8.** **Μέτρα προστασίας από τον ιό Covid-19**

* Εάν το παιδί σας έχει ύποπτα συμπτώματα(αδιαθεσία, βήχα, πυρετό κ.λ.π) πρέπει να παραμένει σπίτι και να επικοινωνείτε με παιδίατρο.
* Κάθε παιδί πρέπει να φέρνει τα δικά του αντικείμενα (μολύβια, γραφική ύλη κ.τ.λ).
* Καλό είναι τα παιδιά να έχουν μαζί τους μικρές συσκευασίες αντισηπτικού, χαρτομάντηλα και μικρή πετσέτα καθαρισμού.

**9. Χρήση μάσκας**

* Σύμφωνα με το υγειονομικό πρωτόκολλο « η χρήση προστατευτικής μάσκας καθίσταται υποχρεωτική από το γενικό πληθυσμό, ηλικίας 12 ετών και άνω». **Κατά συνέπεια, οι γονείς όταν εισέρχονται στο προαύλιο του σχολείου για να παραλάβουν τα παιδιά τους, πρέπει να φοράνε μάσκα.**
* **Στο δημοτικό σχολείο η χρήση μάσκας δεν είναι υποχρεωτική, οι ειδικοί όμως συστήνουν τη χρήση της και για τα παιδιά μικρότερης ηλικίας (Δ’- Στ΄τάξη).**
* **Σύμφωνα με οδηγίες του Υπουργείου Υγείας, κατά τη διάρκεια των μαθημάτων, « οι εκπαιδευτικοί δύναται να αφαιρούν την προστατευτική μάσκα προσωρινά, προκειμένου να γίνονται πιο κατανοητοί για τους μαθητές..».** Ανάλογα με τις ανάγκες του μαθήματος μπορεί οι εκπαιδευτικοί να κατεβάσουν προσωρινά τη μάσκα τους.
* **10. Αποφυγή συνωστισμού**
* Για να αποφευχθεί ο συνωστισμός πολλών παιδιών και γονέων**, από την Τρίτη 14 Σεπτεμβρίου οι τάξεις Α΄, Β΄, και Γ΄ θα σχολάνουν η ώρα 1:00 μ.μ.. Οι υπόλοιπες τάξεις θα σχολάνουν η ώρα 1:05 μ.μ. , με το κτύπημα του κουδουνιού.**
* **Παρακαλούμε όπως κατά την αναμονή των παιδιών σας, μπροστά από την είσοδο του σχολείου, χρησιμοποιείτε τις μάσκες σας και να τηρείτε αποστάσεις.**

Σας ευχαριστούμε για την κατανόησή σας. Με τη συνεργασία όλων μας, θα τα καταφέρουμε!

Από το Σχολείο